บังเอิญผ่านไปเป็นช่วงเที่ยงพอดี แล้วเห็นร้านมีที่ว่าง ก็เลยลองแวะกินเพื่อเป็นการไม่เสียเวลาเพราะมีนัดลูกค้าแถวนั้นช่วงบ่าย ความรู้สึกแรกที่เข้าไปนั่ง รู้สึกร้านเย็นสบาย ไม่ร้อนอบอ้าว มีพนักงานมารับเมนูเร็วมาก (แต่ตอนรออาหารที่สั่ง ช้าหน่อยอาจเป็นเพราะช่วงเที่ยงมั๊ง) เมนูแรกที่มาถึงโต๊ะ ข้าวหมูกรอบ ต่อด้วย เกี๊ยวกุ้งต้มยำน้ำข้นลูกชิ้นกุ้ง สุดท้ายเกี๊ยวกุ้งเย็นตาโฟ ชิมทุกชามจานที่มาวาง ณ โต๊ะนี้ รสชาติถูกปากมาก อร่อยมาก ชอบทุกเมนูก็ว่าได้ ถือว่าเป็นการลองชิมครั้งแรกที่ประทับใจ และไม่เสียดายตังส์